НЧ „Христо Смирненски 1930”, с. Церетелево, община Съединение

**ОТЧЕТ**

**ЗА КУЛТУРНАТА ДЕЙНОСТ**

**НА НЧ „ХРИСТО СМИРНЕНСКИ 1930” ПРЕЗ 2023г.**

През 2023г. Читалището проведе следните мероприятия:

**І. Традиционни празници и обичаи.**

1. Сурвакари обходиха селото с наричания за здраве и берекет.
2. Кукерски ритуал – На Сирни Заговезни беше запален огън в центъра на селото. От будни самодейци се изпълни кукерски танц за прогонване на злите духове и бе пресъздаден ритуал по посяване на нивата
3. Лазарки обикаляха селото, влизайки във всяка къща благославяха стопаните.
4. Коледари обходиха селото с наричания за здраве и берекет.

**ІІ. Отбелязване на бележити дати**

През 2023г. Библиотеката отбеляза редици бележити дати, като подреди кътове с книги и материали, организира рецитали, игри и сенки свързани със съответните събития.

**ІІІ. Библиотечна дейност и обслужване**

-Поддържане на библиотечния фонд.

-Подобряване работата с читатели

-Подобряване условията на библиотеката и читалнята

-Предоставяне на компютърни, интернет и ксерокс услуги.

-Уреждане на витрини и кътове.

**ІV. През 2023г. Читалището проведе следните културно-масови мероприятия**

***Януари:***

**06.01** – Бяха изработени постери по скучай 175г. от рождението на Христо Ботев.

**23.01** – Беше изиграна кратка хумористична сценка, с която отбелязахме Бабин дин в пенсионерския клуб на с. Церетелево.

***Февруари:***

**14.02** – В пенсионерския клуб на с. Церетелево отбелязахме празниците Св. Валентин и Трифон Зарезан. Почерпихме се с винце и прочетохме романтичните стихотворения на Делка Койчева, жителка на нашето село, която има няколко стиха отпечатани в стихосбирки.

**18.02** – Почетохме 150год от гибелта на Васил Левски.

Беше подреден кът с книги.

Най-малките дечица казаха стихотворения, с които да си спомним за Апостола. Ученичка написа и прочете есе, което беше написала за случая. Беше изготвена и игра с въпроси за Дякона, в която се включиха големите деца. Писателката Делка Койчева написа специално стихотворение за Васил Левски.

**26.02** – За поредна година в с. Церетелево отпразнувахме празника Сирни Заговезни. Празника започна с представление на танцовите състави при селата Правище, Любен и Церетелево. Будни самодейци, трудили се неуморно преди празника, бяха измайсторили страхотни сувенири, които бяха продадени на Благотворителния базар в центъра. За финал нашите кукери извършиха ритуал за прогонване на злите духове, благославяйки за здраве, берекет и плодородие за новата година.

***Март*:**

**01.03** - Заедно с кметство Церетелево украсихме дърво с мартеници по случай „Баба Марта“

**03.03** – Рецитал по повод Националния празник на България.

Изабела Димкина изпя Химна на България. Въпреки дъждовното време децата поднесоха венец пред паметника в центъра на селото.

**25.03** – Кукерската група при с. Церетелево участва във фестивала „ Старци в Турия“ с. Турия и спечелиха бронзов медал от категория Автентични маски, костюми и персонажи. Групите бяха 31, а кукерите над 1000. За пореден път доказахме, че си струваше да възродим този забравен обичай.

***Април:***

**02.04**– Отбелязахме Деня на детската книга - кът с книги и материали, както и четене на детски книжки с децата от селото.

**08.04** – Лазарки обикаляха селото и благославяха за любов, здраве и плодородие.

**13.04** – Подготовка за Великден. Боядисвахме яйца с дечицата от с. Церетелево.

**29.04** – Кукерската група при с. Церетелево участваха в празника на с. Отец Паисий, от който отново се върнаха наградени.

***Май:***

**06.05** – Фолклорен танцов клуб „ Седенчица “ с. Церетелево участва в местния събор на с. Драгомир.

**20.05** - Фолклорен танцов клуб „ Седенчица “ с. Церетелево участва на празника „ На мегдана, за колана“ в с. Марково.

**24.05** - Отбелязване Деня на славянската писменост и култура-кът с книги и материали свързани със събитието. Изготвен беше и проект по случай празника от Таня Петрова от 2 клас.

***Юни-Юли-Август:***

**02.06**- Честване на Деня на Ботев и загиналите за свободата на България – поднасяне на венец и цветя пред паметника в в центъра на селото.

**03.06** – Отпразнувахме Денят на детето с игри и забавления с аниматори от агенция „ Парти Миро „

Участие в програмата на местния селски събор

* Бяха изкарани и подредени задължителните книги за лятото на децата от училище
* Четохме книги и решавахме домашните работи за лятото на учениците.
* Летни игри и забавления с децата от селото

***Септември:***

**06.09** - Отбелязване на 138год. от Съединението на Княжество България и Източна Румелия -кът с книги и материали свързани със събитието

**22.09** – Честване на годишнината от обявяването на Независимостта на България –кът с книги и материали свързани със събитието

***Ноември:***

**01.11**– Таня Петрова от 3 клас бе изготвила проект по повод Деня на народните будители. Имаше направена презентация, която беше разпечатана и залепена на видно място.

**21.11** – Съвместно с новопостъпилият кмет Върбина Тотева, в пенсионерския клуб на селото, отбелязахме Денят на Християнското семейство със стихове и домашни вкусотии.

***Декември***

**16.12**- Отбелязахме Рождество Христово.

За доброто настроение на всички при нас гостува театър

„ Чар „. След представлението децата на селото казаха на Дядо Коледа своите стихотворения и Той им подари лакомства.

**24.12**- Коледари обикаляха цялото селото и пееха песни, с които наричаха за здраве.

08.01.2024г.

с. Церетелево

Председател:.......................

/***И. Гаджев***/

1. **ПРОГРАМА ЗА РАБОТА НА НЧ“ХРИСТО СМИРНЕНСКИ 1930“,**

**СЕЛО ЦЕРЕТЕЛЕВО**

**ЦЕЛИ И ЗАДАЧИ:**

Като основен символ на култура и през идната 2024г. Народно читалище "Христо Смирненски - 1930" ще има за цел поддържането на връзката с историята и опазването на местните традиции и обичаи. Наред с това читалището ще предоставя възможност за изявата на уменията и талантите на будни самодейци чрез организирането на празнични програми и различни културни дейности. Основни задачи на читалището остават и поддръжката и обогатяването на книжния фонд, както и привличането на нови читатели и самодейци.

**Културна програма за 2024г.**

**I БИБЛИОТЕЧНА ДЕЙНОСТ И ОБСЛУЖВАНЕ**

1. Поддържане на библиотечния фонд
2. Подобряване работата с читателите
3. Подобряване условията в библиотеката и читалнята
4. Предоставяне на компютърни и интернет услуги
5. Уреждане на витрини и кътове

**II ТРАДИЦИОННИ ПРАЗНИЦИ:**

1. Сурвакари
2. Сирни Заговезни - Запалване на традиционен огън в центъра на селото, както и местен кукерски танц, изпълнен от будни самодейци и организиране на фолклорен концерт от местните традиционни състави от община Съединение
3. Лазаровден - "Лазарки" пременени във фолклорни носии обикалят селото, влизайки във всяка къща и благославяйки стопаните с традиционни лазарски песни
4. Дейно участие в организирането на традиционния местен събор
5. Коледуване - Млади самодейци обхождат домовете с цел запазване на коледната традиция

**III КУЛТУРНО-МАСОВИ МЕРОПРИЯТИЯ:**

1. 06.01. -176г от рождението на Христо Ботев-български национален герой, революционер, поет и публицист/1848-1876/
2. 21.01 - Организиране на "Бабин ден" - тържество с кратка поздравителна програма
3. 19.02 - Отбелязване на 151 години от обесването на Васил Левски – кратка тържествена програма
4. 01.03 - Деня на самодееца - украсяване на дърво в центъра на селото по повод „Баба Марта”
5. 03.03 - Отбелязване на Националния празник на България/146г/ кратка тържествена програма
6. 24.05 - Отбелязване Деня на славянската писменост и култура
7. 01.06 - Организиране на "Детско утро" по повод Деня на детето
8. 02.06 - Честване на Деня на Ботев и загиналите за свободата на България
9. месеци юли и август: Организиране на излети, игри и други забавни мероприятия с деца от селото
10. 06.09 - Отбелязване на Съединението на Княжество България и Източна Румелия
11. 22.09 - Честване на годишнината от обявяването на Независимостта на България
12. 01.11 - Отбелязване на Деня на народните будители
13. Подготовка на коледна пиеса

**\***БЕЛЕЖИТИТЕ ДАТИ И КУЛТУРНО-МАСОВИТЕ МЕРОПРИЯТИЯ ЩЕ БЪДАТ ОТБЕЛЯЗАНИ СЪВМЕСТНО С КМЕТСТВОТО И ДЕЙНИ САМОДЕЙЦИ ОТ СЕЛО ЦЕРЕТЕЛЕВО

**2024г КАЛЕНДАР НА СЪБИТИЯ**

**ЯНУАРИ**

1. **01.01.-** Сурвакари
2. **06.01**. -176г от рождението на Христо Ботев-български национален герой, революционер, поет и публицист/1848-1876/
3. **13.01**. -161 г-от рождението на Алеко Константинов-български писател, общественик и основоположник на организираното туристическо движение в България, сатирик и пътеписец/1863-1897/
4. **21.01** – Организиране на „Бабин ден”

**ФЕВРУАРИ**

1. **14.02**  Свети Валентин, Трифон Зарезан
2. **19.02** - Отбелязване на151 години от обесването на Васил Левски

**МАРТ**

1. **1.03** Ден на самодееца
2. **03.03** Освобождението на България
3. **08.03** Празнично честване на Денят на жената
4. **17.03** Сирни Заговезни - Запалване на традиционен огън в центъра на селото, както и местен кукерски танц, изпълнен от будни самодейци
5. **21.03** Международен ден на поезията
6. **21.03**- Честване на Първа пролет
7. **27.03** Международен ден на театъра

**АПРИЛ**

1. **01.04** Ден на хумора и шегата
2. **02.04** Международен ден на детската книга
3. **27.04** Провеждане на традиционния празник „Лазаровден”
4. **29.04** Международен ден на танца

**МАЙ**

1. **24.05** - Отбелязване Деня на славянската писменост и култура

**ЮНИ**

**1.** Участие в организацията на местния събор

**2.** **01.06** – Провеждане на „Детско утро” по случай Деня на детето

**3.** **02.06** - Честване на Деня на Ботев и загиналите за свободата на България

**ЮЛИ/АВГУСТ**

1. Лятна работа с деца

**СЕПТЕМВРИ**

1. **06.09** - Отбелязване на Съединението на Княжество България и Източна Румелия
2. **17.09** рождението на Христо Смирненски
3. **22.09** - Честване на годишнината от обявяването на Независимостта на България
4. **27.09** Навършват се 97г. от основаването на НЧ „Христо Смирненски-1930“ с. Церетелево

**ОКТОМВРИ**

1. Деня на пенсионера

**НОЕМВРИ**

1. **01.11** - Отбелязване на Деня на народните будители

**ДЕКЕМВРИ**

**1.** Подготовка на коледна пиеса

**2**. Коледари

**ЗАБЕЛЕЖКА:**

*Настоящата програма е изготвена от читалищното настоятелство при НЧ „Христо Смирненски - 1930” и е отворена за промени и допълнения.*

*Подпис: ……………./Председател/*

*Илия Гаджев*